PTTEP เผย Q1/58 กำไรสุทธิลดลง 31% หลังรายได้จากการขายลดฮวบ
PTTEP เผยไตรมาส 1/58 กำไรสุทธิลดลง 31% อยู่ที่ 8.62 พันลบ. หลังรายได้จากการขายลดลง
30 เม.ย. 2558

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 8.62 พันล้านบาท หรือมีกำไรสุทธิ 2.16 บาทต่อหุ้น ลดลง 31% จากช่วงเดียวกันของปีก่อนที่มีกำไรสุทธิ 1.24 หมื่นล้านบาท หรือมีกำไรสุทธิ 3.12 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากรายได้จากการขายลดลง สาเหตุหลักมาจากราคาขายเฉลี่ยลดลงเป็น 48.74 ดอลลาร์ สรอ. ต่อบาร์เรลเทียบเท่าน้ำมันดิบ (ไตรมาส 1 ปี 2557 : 64.92 ดอลลาร์ สรอ. ต่อบาร์เรลเทียบเท่าน้ำมันดิบ)